

**Հ Ա Յ Ա Ս Տ Ա Ն Ի Հ Ա Ն Ր Ա Պ Ե Տ ՈՒ Թ Յ ՈՒ Ն**

**ԵՐԵՎԱՆ ՔԱՂԱՔԻ ԷՐԵԲՈՒՆԻ**

**ՎԱՐՉԱԿԱՆ ՇՐՋԱՆԻ ՂԵԿԱՎԱՐ**

ՀՀ, 0008 ք. Երևան, Սասունցի Դավթի 87, հեռ.՝ (+374 11) 518 304, էլ. փոստ՝ erebоuni@yerevan.am

|  |  |
| --- | --- |
| § ¦ \_\_\_\_\_\_\_\_\_\_\_\_\_ 2022Ã.  N \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |

**«ԿՎԱԼԻՏ ՇԻՆ» ՍՊԸ-Ի ՏՆՕՐԵՆ ՊԱՐՈՆ**

**Վ. ՈՒՐՈՒՇՅԱՆԻՆ**

**Ք. ԵՐԵՎԱՆ, ՖՐՈՒՆԶԵՐԻ Փ. 6/5 Շ. ԲՆ. 36**

**Ծ Ա Ն ՈՒ Ց ՈՒ Մ**

**Պայմանագիրն ամբողջությամբ միակողմանի լուծելու մասին**

Երևանի քաղաքապետարանի և «ԿՎԱԼԻՏ ՇԻՆ»ՍՊԸ-ի (այսուհետ՝ Ընկերություն) միջև 04.05.2022 թվականին կնքված «ԵՔ–ԲՄԱՇՁԲ-22/45» ծածկագրով գնման պայմանագրի (այսուհետ՝ Պայմանագիր) 1.1 կետի համաձայն՝ «Կապալառուն պարտավորվում է սույն պայմանագրով սահմանված կարգով, նախատեսված ծավալներով, ձևով և ժամկետներում կատարել սույն պայմանագրի (այսուհետ՝ պայմանագիր) N 1 հավելվածով սահմանված ծավալաթերթ-նախահաշվով նախատեսված Երևան քաղաքի Էրեբունի վարչական շրջանի հենապատերի վերանորոգման աշխատանքները (այսուհետ՝ աշխատանք), իսկ Պատվիրատուն պարտավորվում է ընդունել կատարված աշխատանքը և վարձատրել դրա համար»: Նույն պայամանագրի 1.2 կետի համաձայն «Պայմանագրով նախատեսված աշխատանքները կատարվում են ՀՀ օրենսդրությամբ սահմանված ստանդարտներին, շինարարական նորմերին և կանոներին, աշխատանքի նախագծին, ինչպես նաև պայմանագրի անբաժանելի մասը կազմող աշխատանքի ծավալաթերթ-նախահաշվին համապատասխան»:

Երևանի քաղաքապետարանի և «ԿՎԱԼԻՏ ՇԻՆ»ՍՊԸ-ի (այսուհետ՝ Ընկերություն) միջև 04.05.2022 թվականին կնքված ԵՔ–ԲՄԱՇՁԲ-22/45» ծածկագրով գնման հավելված 1-ով սահմանված ծավալաթերթ-նախահաշվի համաձայն կապալառուն պարտավոր էր իրականացնել Էրեբունի վարչական շրջանի հենապատերի ընթացիկ նորոգման աշխատանքներ (ծավալաթերթ-նախահաշիվը իր մեջ ներառում է թվով 23 անվանում աշխատանքներ):

«ԿՎԱԼԻՏ ՇԻՆ» ՍՊ ընկերության տնօրեն Վ. Ուրուշյանը 27.06.2022 թվականին՝ ի պատասխան Էրեբունի վարչական շրջանի ղեկավարի 27.06.2022թ. 34/44337-22 գրության, հայտնել է, որ հրաժարվում է կատարել կնքված պայմանագրով սահմանված պարտավորությունները՝ համապատասխան շինարարական լիցենզիա չունենալու պատճառով : Սակայն գնման հայտին մասնակցելու և իր կողմից հաստատված՝ լրացված ծավալաթերթ-նախահաշիվ ներկայացնելու ժամանակ մասնակիցը տեղյակ է եղել կատարվելիք շինարարական աշխատանքների վերաբերյալ և արդեն իսկ պետք է հաշվի առնվեին համապատասխան շինարարական լիցենզիայի առկայության կամ բացակայության հանգամանքները:

ՀՀ քաղաքացիական օրենսգրքի 345-րդ հոդվածի 1-ին մասի համաձայն՝ «Պարտավորության ուժով մի անձը (պարտապանը) պարտավոր է մեկ այլ անձի (պարտատիրոջ) օգտին կատարել որոշակի գործողություն. այն է` վճարել դրամ, հանձնել գույք, կատարել աշխատանք, մատուցել ծառայություն և այլն, կամ ձեռնպահ մնալ որոշակի գործողություն կատարելուց, իսկ պարտատերն իրավունք ունի պարտապանից պահանջել կատարելու իր պարտականությունը»։

ՀՀ քաղաքացիական օրենսգրքի 408-րդ հոդվածի համաձայն՝ «Պարտավորության խախտում է համարվում այն չկատարելը կամ անպատշաճ (կետանցով, ապրանքների, աշխատանքների և ծառայությունների թերություններով կամ պարտավորության բովանդակությամբ որոշվող այլ պայմանների խախտմամբ) կատարելը»։

ՀՀ քաղաքացիական օրենսգրքի 466-րդ հոդվածի 3-րդ մասի համաձայն՝ «Էական է ճանաչվում կողմերից մեկի թույլ տված պայմանագրի խախտումը, որը հանգեցնում է մյուս կողմի համար այնպիսի վնասի, որն զգալիորեն զրկում է վերջինիս այն բանից, ինչը նա իրավունք ուներ ակնկալել պայմանագիրը կնքելիս»:

ՀՀ քաղաքացիական օրենսգրքի 466-րդ հոդվածի 3-րդ մասի համաձայն՝ «Պայմանագիրը լրիվ կամ մասնակի կատարելուց միակողմանի հրաժարվելու դեպքում, երբ պայմանագրից հրաժարվելը թույլատրվում է օրենքով կամ կողմերի համաձայնությամբ, պայմանագիրը համապատասխանաբար համարվում է լուծված կամ փոփոխված»:

ՀՀ քաղաքացիական օրենսգրքի 469-րդ հոդվածի 5-րդ մասի համաձայն՝ «Եթե պայմանագրի փոփոխման կամ լուծման համար հիմք է ծառայել կողմերից մեկի թույլ տված պայմանագրի էական խախտումը, մյուս կողմն իրավունք ունի պահանջել հատուցելու պայմանագրի փոփոխմամբ կամ լուծմամբ պատճառված վնասները:

ՀՀ քաղաքացիական օրենսգրքի 780-րդ հոդվածի 2-րդ մասի համաձայն՝ «Կատարողն իրավունք ունի հրաժարվել ծառայությունների վճարովի մատուցման պայմանագիրը կատարելուց` պատվիրատուի վնասները լրիվ հատուցելու պայմանով»:

ՀՀ կառավարության 2017 թվականի մայիսի 4-ի հ. 526-Ն որոշման 32-րդ կետի 3-րդ մասի ա) ենթակետով սահմանված է, որ շինարարական ծրագրերի գնման դեպքում մասնակիցը ներկայացնում է նաև իր կողմից հաստատված՝ լրացված ծավալաթերթ-նախահաշիվ, հաշվի առնելով հրավերին կցված ծավալաթերթով ըստ աշխատանքների նախահաշվային բաժինների համար սահմանված առավելագույն կշիռները:

Երևանի քաղաքապետի 2020 թվականի նոյեմբերի 16-ի հ. 3576-Ա որոշման համաձայն պայմանագրերի և/կամ/ կանխավճարի և/կամ/ որակավորման ապահովման վերադարձի, պայմանագրերի լուծման, պայմանագրերի ոչ պատշաճ կատարման և չկատարման հետևանքով գնումների գործընթացին մասնակցելու իրավունք չունեցող մասնակիցների ցուցակում ներառման գործընթացների իրականացման գործառույթները վերապահել են վարչական շրջանների ղեկավարներին:

Հաշվի առնելով այն հանգամանքը, որ ԿՎԱԼԻՏ ՇԻՆ» ՍՊ ընկերության հրաժարվում է կատարել կնքված պայմանագրով սահմանված պարտավորությունները, հետևաբար Էրեբունի վարչական շրջանի ղեկավարը, ղեկավարվելով վերը նշված իրավական հիմքերով, միակողմանի հրաժարվում «ԿՎԱԼԻՏ ՇԻՆ» ՍՊ ընկերության հետ կնքված պայմանագրից՝ համապատասխանաբար համարելով այն լուծված և պատշաճ ծանուցումն ապահովելու նպատակով կիրառել է ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման մասին» Կարգի 33-րդ կետի 17-րդ ենթակետով սահմանված դրույթները:

Ընկերության կողմից, որպես պայմանագրային պարտավորությունների պատշաճ կատարման ապահովում ներկայացված որակավորման և պայմանագրի ապահովումները (տուժանքի մասին համաձայնագրերը՝ հավելված 4.2 և հավելված 5.1) կից վճարման պահանջագրերի հետ միասին, սահմանված կարգով, կներկայացվեն Ընկերությանը սպասարկող բանկ՝ տուժանքի մասին համաձայնագրերով սահմանված գումարներից համապատասխանաբար 871.230 ՀՀ դրամ և 580.820 ՀՀ դրամ Երևանի քաղաքապետարանի 900015211429 հաշվեհամարին փոխանցելու նպատակով:

Ընկերությունը, <<Գնումների մասին>> ՀՀ օրենքի 6-րդ հոդվածի 1-ին կետի համաձայն, գնումների ընթացակարգերին մասնակցելու իրավունք չունեցող մասնակիցների ցուցակում ներառելու նպատակով, ընկերության տվյալները օրենքով սահմանված կարգով կներկայացվեն լիազոր պետական մարմին:

**ՀԱՐԳԱՆՔՈՎ՝ ՀԱԿՈԲ ԲԱԼԱՅԱՆ**



Աշխատակազմի գլխավոր

մասնագետ-իրավաբան

Կատ.` Հ. Կնյազյան

(0 11)518340